**Seimo narė R.Baškienė : "Ar reformuojant sveikatos apsaugą girdima bendruomenių, ligoninių personalo nuomonė?"**

2009 m. rugsėjo 24 d. pranešimas

Seimo narė R. Baškienė Vyriausybės valandos metu kreipėsi į Sveikatos apsaugos ministrą A.Čapliką teigdama, kad įgyvendinant šalies apskričių reformą nemažai nerimo įnešta ir  į sveikatos apsaugos sistemą, nes Seimo nariai gauna  raštus, kur nerimą  dėl ligoninių išlikimo išsako bendruomenes ( paminėtas Joniškio raj. Skaistgirio miestelio bendruomenės, surinkusios 489 parašus, kreipimasis).

Seimo narė R. Baškienė akcentavo, kad būtina personaliai atsižvelgti į kiekvienos ligoninės priskyrimą vienai ar kitai institucijai, ar ligoninės funkcijų sumažinimą ir siekiant sėkmingai įgyvendinti sveikatos priežiūros suteikimą gyventojams teikti daugiau informacijos, daugiau tartis su vietos bendruomene, savivaldybėmis, visuomene.

Seimo narė pasiūlė svarstyti rajoninių ligoninių  ir poliklinikų administracijų apjungimo galimybę, nes tai būtų vienas iš biudžeto taupymo rezervų.

MSNG informacija.

Gražina Grabauskienė, 239 6246